גדי קינדה עבר רשמית לספורטינג קנזס סיטי - וואלה! ספורט
הקשר שעבר לקבוצה האמריקאית תמורת 3.7 מיליון דולר, אמר: "פותח פרק חדש בקריירה שלי, במדינה אחרת ומתוך מטרה לצמוח"
אופיר סער יום חמישי, 23 בינואר 2020, 22:11
ספורטינג קנזס סיטי הודיעה הערב (חמישי) על החתמתו של גדי קינדה. הקבוצה האמריקאית הכריזה באתר הרשמי שמדובר בעסקת השאלה לעונה, אבל מדובר בעניין טכני והקשר הישראלי נמכר מבית"ר ירושלים בסכום של 3.7 מיליון דולר. המאמן פיטר ורמס אמר: "גדי הוא קשר 50-50 שמשחק מרחבה לרחבה כאילו יש לו מנוע. יש לו איכויות התקפיות בשליש האחרון ואחריות הגנתית".
לאחר החתימה אמר קינדה לאתר הרשמי של בית"ר ירושלים: "בית"ר ירושלים הפכה להיות חלק בלתי נפרד ממני. אני פותח עכשיו פרק חדש בקריירה שלי, במדינה אחרת ומתוך מטרה להמשיך ולצמוח. אני רוצה להגיד תודה לכל מי שתמך, כיוון ועזר לי. לאוהדי בית"ר אני רוצה להגיד שזאת הייתה זכות לשחק בקבוצה של המדינה, לעשות סלטות בצהוב שחור ולשמח אתכם. מקווה ומאמין שניפגש גם בעתיד, ואמשיך לעקוב אחרי החברים שלי, כשאני בטוח שצפויים להם עוד הרבה מאוד שיאים חדשים".
מבית"ר ירושלים נמסר: "גדי התרשם בימים האחרונים מהמקום וממתקן האימונים, נפגש עם אנשי הקבוצה והפך רשמית לשחקן בליגת ה-MLS. אנחנו מודים לקינדה על תקופה נהדרת ביחד, על הרגעים המשמחים והמאתגרים שלקחו אותו לגבהים חדשים בקריירה. חשוב לציין כי בניגוד לפרסומים, מהרגע שנושא מכירת השחקן עלה על סדר היום, היה ברור שאם קינדה ישחק בישראל זה יהיה אך ורק במדי בית"ר ירושלים. כמו כן, במידה והשחקן יחזור לישראל בעתיד, זה יהיה רק לבית"ר ירושלים. ההודעה על החתימה הרשמית התעכבה לבקשת הקבוצה האמריקאית והבדלי השעות".
ולאדן איביץ': "מ.ס אשדוד יכולה לנצח כל קבוצה בליגה" ליו נפרד מאוהדי אוסאסונה: "אדומים, תמיד הרגשתי קרוב אליכם" ניר קלינגר: "צריך לזכור איפה היינו ובשום פנים ואופן לא לחזור לשם" מאוכזבים מחיי המין שלכם? יש פתרון טבעי ללא תופעות לוואי תוכן מקודם
יוצא לדרך חדשה. קינדה (צילום: ברני ארדוב)